CELEX: 62016CN0496
Language: mt
Date: 2016-09-16 00:00:00
Title: Kawża C-496/16: Talba għal deċiżjoni preliminari mressqa mill-Hanseatisches Oberlandesgericht in Bremen (il-Ġermanja) fis-16 ta’ Settembru 2016 – Proċeduri kriminali kontra Pál Aranyosi

19.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 475/11
            
         Talba għal deċiżjoni preliminari mressqa mill-Hanseatisches Oberlandesgericht in Bremen (il-Ġermanja) fis-16 ta’ Settembru 2016 – Proċeduri kriminali kontra Pál Aranyosi
   (Kawża C-496/16)
   (2016/C 475/16)
   Lingwa tal-kawża: il-Ġermaniż
   
      Qorti tar-rinviju
   
   Hanseatisches Oberlandesgericht in Bremen
   
      Partijiet fil-kawża prinċipali
   
   Pál Aranyosi
   
      Parti oħra: Generalstaatsanwaltschaft Bremen
   
      Domandi preliminari
   
   
               1)
            
            
               L-Artikoli 1(3), 5 u 6(1) tad-Deċiżjoni [Qafas] tal-Kunsill 2002/584/ĠAI, tat-13 ta’ Ġunju 2002, dwar il-mandat ta’ arrest Ewropew u l-proċeduri ta’ konsenja bejn l-Istati Membri (1), għandhom jiġu interpretati fis-sens li, meta jiddeċiedi dwar estradizzjoni għall-finijiet tal-eżerċizzju ta’ proċeduri kriminali, l-Istat Membru ta’ eżekuzzjoni għandu jeskludi r-riskju reali ta’ trattament inuman jew degradanti tal-akkużat, fis-sens tal-Artikolu 4 tal-Karta tad-Drittijiet Fundamentali tal-Unjoni Ewropea, minħabba l-kundizzjonijiet taż-żamma tiegħu taħt arrest, fir-rigward biss tal-ewwel stabbiliment penitenzjarju li fih ser jinżamm wara l-konsenja tiegħu lill-Istat Membru emittenti?
            
         
               2)
            
            
               Fil-kuntest ta’ din id-deċiżjoni, l-Istat Membru ta’ eżekuzzjoni għandu jeskludi wkoll ir-riskju reali ta’ trattament inuman jew degradanti tal-akkużat minħabba l-kundizzjonijiet taż-żamma tiegħu taħt arrest matul il-priġunerija sussegwenti fil-każ ta’ kundanna?
            
         
               3)
            
            
               L-Istat Membru ta’ eżekuzzjoni għandu jeskludi wkoll dan ir-riskju għall-persuna kkonċernata fil-każ ta’ trasferimenti sussegwenti fi stabbilimenti penitenzjarji oħra?
            
         
      (1)  ĠU Edizzjoni Speċjali bil-Malti, Kapitolu 19, Vol. 6, p. 34, rettifika fil-ĠU L 17, 22.1.2009, p. 45.